Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, osasun-krisiari aurre egiteko eta mugak ixtearen ondorioak aztertzeko Nafarroa-Akitania Berria-Euskadi Euroeskualdeko organoei aurkeztutako ekimenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun dezan:

Nafarroa-Akitania Berria-Euskadi Euroeskualdea osatzen dugun lurraldeetan, pandemiaren eraginez, era guztietako harreman ekonomiko, sozial eta kulturalak nabarmen aldatu ditugu. Horiei, berriki, muga jakin batzuen itxiera gehitu zaie, zeina terrorismoaren aurkako borrokagatik justifikatu baita.

Horri buruz, parlamentari honek honako hau jakin nahi du:

• Zer ekimen planteatu dizkie Nafarroako Gobernuak Euroeskualdeko organoei osasun-krisiari aurre egiteko eta mugak ixtearen ondorioak aztertzeko?

Iruñean, 2021eko urtarrilaren 21ean.

Foru parlamentaria: Maiorga Ramírez Erro